Elisha Cuthbert

Eliša Katbert (, g. 1982 m. lapkričio 30 d. Kalgaryje, Kanada) – kanadiečių kino ir televizijos aktorė bei buvęs modelis, geriausiai žinoma vaidmeniu filme „Mano kaimynė porno žvaigždė“.

Biografija

Kilmė 

Eliša gimė Kalgaryje, namų šeimininkės Patricijos ir automobilių inžinieriaus Kevino šeimoje. Kurį laiką jie gyveno Kvebeke it Toronte. 2000 m. ji baigė Centennil Regional High School mokyklą ir persikėlė į Los Andželą.

Karjera 
9 metų Eliša tapo „foot model“ – modeliu, reklamuojančiu apavą ir kitus aksesuarus. Vėliau buvo pakviesta į televizijos šou vaikams „Are You Affraid of the Dark?“ ir tapo nuolatine jo dalyve bei su delegacija lankėsi Baltuosiuose rūmuose. 1997 m. ji debiutavo kine, dramoje „Dancing in the Moon“. Kiti jos vaidmenys Kanadoje buvo filmuose „Airspeed“, „Believe“ ir „Lucky Girl“, už kurį 2001 m. buvo apdovanota „Gemini“ prizu.

Persikėlusi į Holivudą, Eliša gavo vaidmenį seriale „24“ ir nuolat filmavosi jame 3 metus (vėliau dar kituose sezonuose pasirodydavo kaip kviestinė aktorė). 2003 m. JAV ji debiutavo kine, epizodiniais pasirodymais juostose „Old School“ ir „Love Actually“. Po metų ji gavo pirmąjį pagrindinį – buvusios pornografinių filmų aktorės – vaidmenį filme „Mano kaimynė porno žvaigždė“. Jam besirengdama Eliša bendravo su šio verslo atstovėmis, tačiau ir filmas, ir jos vaidyba sulaukė įvairių vertinimų.

2005 m. ji kartu su Paris Hilton vaidino siaubo filme „Vaško namai“, kurį išpeikė daugelis kritikų. Tais pačiais metais Eliša prodiusavo trilerį „Tyla“, kuriame atliko tėvo seksualinę prievartą patiriančios paauglės vaidmenį. 2007 m. už vaidmenį kitame trileryje „Captivity“ ji buvo nominuota „Auksinei avietei“ kaip blogiausia aktorė.

Kiti svarbesni Elišos vaidmenys: „He Was a Quiet Man“ ir „My Sassy Girl“, serialai „MADtv“, „The Forgotten“ ir „One Big Happy“.

Asmeninis gyvenimas 
Eliša, kuri yra didelė ledo ritulio gerbėja, 2 metus susitikinėjo su NHL žaidėju Sean Avery (išsiskyrė 2007 m.), o nuo 2008 m. – su kitu ledo ritulininku Dion Phaneuf, su kuriuo susituokė 2013 m. Dėl nepagarbių pastabų Elišos atžvilgiu, Avery 2008 m. buvo suspenduotas 6 rungtynėms, o vėliau atleistas iš „Dallas Stars“ komandos.

Aktorės ūgis 159 cm.

Filmografija

Kinas 
 „Dancing on the Moon“ (1997)
 „Mail to the Chief“ (1997}
 „Nico the Unicom“ (1997)
 „Airspeed“ (1998)
 „Believe“ (1999)
 „Time at the Top“ (1999)
 „Who Gets the House?“ (2000)
 „Lucky Girl“ (2001)
 „Love Actually“ (2003)
 „Old School“ (2003)
 „Mano kaimynė porno žvaigždė“ (2004)
 „House of Wax“ (2005)
 „Tyla“ (2005)
 „Captivity“ (2007)
 „He Was a Quiet Man“ (2007)
 „My Sassy Girl“ (2008)
 „Guns“ (2008)
 „The Six Wives of Henry Lefay“ (2009)
 „Hello I Must Be Going“ (2014)

Televizija 
 „Popular Mechanics for Kids“ (1997–2000)
 „Are You Affraid of the Dark?“ (1999–2000)
 „Largo Winch“ (2001)
 „24“ (2001–2010)
 „MADtv“ (2004)
 „The Forgotten“ (2010)
 „Happy Endings“ (2011–2013)
 „One Big Happy“ (nuo 2015)

Apdovanojimai

Kino apdovanojimai 
 „Gemini apdovanojimai“ – geriausia mini serialo aktorė (2001 m.)
 „Ekrano aktorių gildijos apdovanojimai“ (nominacija) – filmo aktorių ansamblis (2003 ir 2005 m.)
 „Phoenix Film Critics Society Awards“ (nominacija) – filmo aktorių ansamblis (2004 m.)
 „MTV kino apdovanojimai“ (nominacija) – proveržio vaidmuo (2005 m.)
 „MTV kino apdovanojimai“ (nominacija) – geriausias bučinys (2005 m.)
 „Auksinė avietė“ (nominacija) – blogiausia aktorė (2008 m.)
 „Teen Choice Awards“ (nominacija) – (2003, 2005 ir 2007 m.)

Kiti apdovanojimai 
 Žurnalo „FHM“ „100 Sexiest Women“ 14 vieta (2003 m.), 10 (2004), 5 vieta (2005 m.), 22 (2006), 10 (2007), 4 (2008), 7 (2009), 33 (2010)
 Žurnalo „Maxim“ „Hot 100“ 84 vieta (2002 m.), 9 (2003), 21 (2004), 92 (2006), 25 vieta (2007 m.), 6 (2008), 43 (2009), 65 (2011), 34 (2012)
 Žurnalo „Stuff“ „102 Sexiest Women In The World“ 57 vieta (2002 m.)
 AskMen.com „Top 99 Women of 2007“ 10 vieta
 BuddyTV „100 Sexiest Women of 2011“ 33 vieta

Šaltiniai

Nuorodos 

 IMDb profilis

Kanados aktoriai
Kanados modeliai